R A T I 0. 99 



investigates , necessitudo inter diversas diversarum partium aberrationes 

 quaesita est et, physiologia duce, explicate. Neque in eo substiterunt 

 anatomi pathologi ut animadverterent ea quae nudo facile oculo conspicienda 

 essent ; armato oculo vitam a norma recedentem , qualis in subtilissimis 

 materiei forrais et compositione apparet, scrutari et intelligere studuerunt. 



Suis -igitur propriisque nitentem fundamentis disciplinam factam esse 

 anatomiam pathologicam , nostra aetas gloriatur. Ne autein nimis suis 

 viribus confidat, jam monet historia. Solis enim ipsius fundamentis uni- 

 versam pathogeniam superstrui non posse , schola Viennensis testis est. 

 Sanguinis proprietates physicas a norma recedere et materiem e sanguine 

 effusarn diversis formis prodire, observatio docuit; necessitudo etiam inter 

 hanc et illas rite perspecta fuit. Non autem in eo substiterunt illustres 

 Viennenses, sed diversas sanguinis erases, physico modo tantum exploratas , 

 chemicis nominibus insignierunt , statueruntque omnes conditiones mor- 

 bosas e sola sanguinis mutata compositione ducendas esse. Sic denuo ad 

 limites pathologiae humoralis dictae perventuni est, cui sanguinis quoque 

 analyses chemicae , a Franco-gallis jam institutae , licet rem vix tetegissent , 

 favere dicebantur. 



Gravi huic errori diu tamen indulgeri non poterat, quuin sana physiologia 

 neque pathologiam humoralem neque solidariam audiendam esse praecipiat. 

 Nimirum in actu nutritionis solida et fluida mutuo concursu se invicem 

 temperant, et directa etiam nervorum vis in secretionera et nutritionem 

 cauta Ludwigii observatione est comprobata. Alia igitur praeter anatomiam 

 pathologicam requirebantur ad pathogeniam illustrandam : critica neinpe 

 analysis eorum , quae a nervorum actione pendent , sedula investigatio 

 conditionum morbosarurn , quales arte effici in animalibus possunt. Illarn 

 debemus praesertim illustrissimo Henleo, hanc autem, ante multos annos 

 a Magendio institutam, a Virchowio et aliis feliciter jam excultam videmus. 



Accedunt conatus, iique felici cum eventu instituti, ut e signis, durante 

 vita observatis , status morbosus melius intelligatur et accuratius dignos- 

 catur. Nulla observandi aut explorandi via neglecta fuit, et ad cunctas 

 functiones , ad omnia fluida et solida e corpore missa , ad singulas corporis 

 partes , quatenus vivente homine indagationi patent , methocli et physica 

 et chemica et microscopica adhibitae fuerunt. 



13* 



